section_heading: Djela
paragraph_text: Također mu je u antologijskom pregledu na netu Pjesnici Ane Horvat 2013. gogine postavljena zbirka ljubavnih soneta Ona je more. Usto mu je tiskana i knjiga Epistole (pisama upućenih pretežno pjesnicima) 2011., a pripremio je i objavio libar narodnih pjesama otoka Žirja s naslovom Žirajska pismarica 2009. U nekoliko je navrata bio nagrađen za poeziju, da bi za izuzetno nadahnuti mu sonetni vijenac Zadarska ogrlica na jugoslavenskom natječaju, kojeg je 1986. godine bio raspisao bjelopoljski (Crna Gora) književni časopis Odzivi, dobio Drugu nagradu. O Roku Dobra nadasve afirmativno pisala su značajna književna imena, a od kojih je spomenuti: Zlatka Tomičića, Cvjetka Milanju, Zvonimira Mrkonjića, Tonka Maroevića, Luku Paljetka, Slobodana Novaka, Stanka Lasića, Matu Marasa, Mladena Dorkina, Antu Tičića Tomislava Marijana Bilosnića, Igora Šipića, Antu Murna ... Član je Društva hrvatskih književnika, živi i radi u Zadru, dok mu je otprije koju godinu rodno Žirje – samo san nedostižni